《南屏对雪宿简公房次王子中韵 》
元代·凌云翰

远近湖山淡复浓，此时浑失旧时容。天寒故把瓶梅浴，雪冻难时野菜供。

东阁又吟年后句，南屏同听晚来钟。翻疑一舸长桥过，重叠云衣护玉峰。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。